കുഞ്ഞിനെ തിരികെ കിട്ടാന് അനുപമയ്ക്ക് മുന്നിലുള്ള കടമ്ബകള് വലുത് സര്ക്കാര് വാദം വിധിയില് നിര്ണായകമാകും ദത്ത് നല്കിയ കുട്ടിയെ തിരികെ കിട്ടാന് അനുപമയ്ക്ക് മുന്പിലുള്ളത് വലിയ കടമ്ബകളാണ്. ദത്ത് നടപടികള് നിര്ത്തിവയ്ക്കണമെന്ന സര്ക്കാര് വാദം നാളത്തെ കോടതിവിധിയില് നിര്ണായകമാവും. വിധി അനുപമയ്ക്ക് അനുകൂലമായാലും ദത്തെടുത്ത ദമ്ബതികള്ക്കോ, സെന്ട്രല് അഡോപ്ഷന് റിസോഴ്സ് അതോറിറ്റിക്കോ മേല്കോടതിയെ സമീപിക്കാമെന്ന ചട്ടമുള്ളതിനാല് കേസ് വീണ്ടും കോടതി കയറാനുള്ള സാധ്യതയും തള്ളിക്കളയാന് കഴിയില്ല. കഴിഞ്ഞ ഓഗസ്റ്റ് ഏഴിനാണ് ആന്ധ്രസ്വദേശികളായ ദമ്ബതികള്ക്ക് അനുപമയുടെ കുഞ്ഞിനെ താല്കാലികമായി ദത്തു നല്കിയത്. വിഷയവുമായി ബന്ധപ്പെട്ട് ശിശുക്ഷേമസമിതി ഉള്പ്പെടെ തിരുവനന്തപുരം കുടുംബ കോടതിയില് അനുകൂലമായി നിലപാട് അറിയിച്ചിരുന്നു. ദത്ത് നല്കുന്നതിന് മുന്നോടിയായുള്ള തെളിവെടുക്കല് പൂര്ണമായും അവസാനിപ്പിച്ചശേഷമാണ് കേസില് വിധി പറയുവാന് കോടതി തിങ്കളാഴ്ചയിലേക്ക് മാറ്റിവെച്ചത്. എന്നാല് ദത്തു നല്കിയ നടപടിക്രമങ്ങളില് വീഴ്ചയുണ്ടെന്നും കുട്ടിയുടെ അമ്മയും അച്ഛനും കുട്ടിയെ വേണമെന്ന് ആവശ്യപ്പെട്ടു രംഗത്ത് വന്നതായും സര്ക്കാര് കോടതിയെ അറിയിച്ചാല് സ്വാഭാവികമായും കോടതി അനുകൂല നിലപാടെടുക്കും. എന്നാല് ദത്തെടുത്ത ദമ്ബതികളോ സെന്ട്രല് അഡോപ്ഷന് റിസോഴ്സ് അതോറിറ്റിയോ എതിര്പ്പ് ഉന്നയിച്ചാല് വലിയ കോടതി വ്യവഹാരങ്ങളിലേക്കാകും ഇത് കടക്കുക. പിന്നീട് നിയമപരമായി നിരവധി കടമ്ബകള് മറികടന്ന ശേഷം മാത്രമേ അനുപമയ്ക്ക് കുഞ്ഞിനെ തിരികെ ലഭിക്കുകയുള്ളൂ. ഡിഎന്എ പരിശോധനയും വേണ്ടിവരും. കേന്ദ്ര വനിതാശിശുവികസന മന്ത്രാലയത്തിന് കീഴിലുള്ള സെന്ട്രല് അഡോപ്ഷന് റിസോഴ്സ് അതോറിറ്റിയാണ് ഇന്ത്യയിലെ ദത്തുനല്കുന്ന നോഡല് ഏജന്സി. ശിശുക്ഷേമസമിതി ലഭ്യമാക്കിയ വിവരങ്ങളുടെ അടിസ്ഥാനത്തില് അനുപമയുടെ കുഞ്ഞിനെ ദത്തു നല്കിയത് സെന്ട്രല് അഡോപ്ഷന് റിസോഴ്സ് അതോറിറ്റിയുടെ മേല്നോട്ടത്തിലാണ്. ദത്തെടുത്ത ദമ്ബത്തികളുടെ നിലപാടാണ് കേസിന്റെ ഗതിവിഗതികളെ ഇനി നിയന്ത്രിക്കുക. കേരളത്തിന്റെ നിയമ ചരിത്രത്തില് ആദ്യത്തെ സംഭവമാണ് ഈ കേസ് എന്നതിനാല് നിയമ വിദഗ്ദരും കോടതി നടപടികള് സസുക്ഷ്മം നിരീക്ഷിക്കുകയാണ്.